Arne Toft (S), 2006-01-17:
Dermed bliver det et gode for de andre kommuner, hvor virksomhederne ligger, de får jo indtægten, fordi folk bosætter sig der, tjener deres løn der og betaler deres skat der.
Når hr. Arne Toft siger, at hr. Arne Toft ikke kan komme med, så er det jo altså ikke en beslutning, jeg har truffet.
Det er jo hr. Arne Tofts eget parti, der har meddelt, at man sådan set ønsker at afvente, at regeringen kommer med et færdigt lovforslag, og det drøfter vi så med kredsen af partier, der ønsker at være med til at drøfte det, nemlig Dansk Folkeparti og Det Radikale Venstre.
Så vil jeg gerne sige om selskabsskatten, at hvis man overvejer at tage selskabsskatten med, må der være en grænse.
Det er jo vigtigt, at man i jagten på lige muligheder ikke fratager kommunerne positive incitamenter, herunder incitamentet til at sørge for en god erhvervsudvikling og en god erhvervsfremmepolitik, så der vil under alle omstændigheder ikke blive tale om en fuld udligning af selskabsskatten.
Hermed sluttede spørgsmålet.
Spm. nr. US 53
Det kan godt være, at Socialdemokratiet ikke skal med i drøftelserne, men det er da i hvert fald et spørgsmål, som interesserer os Socialdemokrater meget, og det er jo meget karakteristisk, at der i dag er en forespørgselsdebat, der netop handler om ulighed, men den kunne lige så godt handle om udligning.
Der er også et tredje element, som jeg ikke har set så mange steder, der indgår i den nye udligningsreform, og det er pensionsopsparinger.
Det er jo således, at hvis vi har et arbejde og får en løn, så bliver vores lønindtægt reelt udlignet.
Hvis vi i stedet for at betale skat af lønindtægterne laver en opsparing, en kapitalopsparing, en rateopsparing, så er det kun den kommune, man bor i, der får del i skatten, når man får pengene udbetalt.
Alle ved jo, at de mennesker, som tjener flest penge, også alt andet lige er de mennesker, som har bedst råd til at spare op.
Mener ministeren ikke, at pensionsopsparinger bør indgå i udligningen?
Der er det da helt sikkert, at spørgsmålet om pensionsafkastbeskatning også er et element i de diskussioner.
Hr. Arne Toft må altså styre sin nysgerrighed, det skal jeg jo så beklage, men Socialdemokratiet har jo altså på de møder, jeg holdt med partierne individuelt eller bilateralt før jul, markeret, at man afventer, at regeringen fremsætter et lovforslag, og det drøfter vi for tiden med de partier, der ønsker at søge konkret indflydelse på den lovgivning, og det er i første række selvfølgelig Dansk Folkeparti, der sammen med regeringen har lavet kommunalreformen, men jo altså også Det Radikale Venstre.
Så det bliver altså i kredsen af de fire partier, vi i første omgang må prøve at skrue en ordning sammen, og så må hr. Arne Toft bedømme den, når vi lægger den ned i salen.
Det er jo bevidst, jeg siger »rimelig«, for jeg ved jo godt, at der i hvert fald ikke er mange politikere, der er interesseret i, at man skal have en enhedsskat, således at det bliver styret fra Folketinget.
Jeg må nok indrømme, at jeg måske er en af dem, som begynder at bevæge mig derhenad, men lad os bare lade det ligge.
Jeg tror også godt, vi kan være enige om, at når jeg siger rimelig, så betyder det også, at det må være rimeligt, at skolebørnene og de ældre får nogenlunde samme behandling, i alt fald en tilfredsstillende behandling.
Det, jeg har forstået ved den nye udligningsreform, er, at man nu er enig om, at udligningen sker efter indbyggertallet.
Så er der blevet skrevet meget om selskabsskatterne, og jeg har også set, at ti kommuner nu har skrevet til ministeren, men jeg er da glad for, at ministeren ikke har taget sig tid til at besvare det, for man kan svare på for meget.
Jeg vil godt spørge ministeren: Synes ministeren ikke, det er rimeligt, at den skat, der skal betales for Kommunedata, KommuneKredit osv., de der foreninger, som vi alle sammen er medlemmer af, bliver udlignet?
Det er sådan, at Finansieringsudvalget har lagt op til, at selskabsskatten skal med.
Vi forholder os for tiden i regeringen på de indre linjer til Finansieringsudvalgets rapport, og så tager vi i øvrigt hul på de politiske drøftelser med de partier, der har meldt deres interesse heri, og der vil jeg så desværre skuffe hr. Arne Toft med, at hr. Arne Tofts eget parti ikke har ønsket at deltage i de drøftelser, men regeringen, Det Radikale Venstre og Dansk Folkeparti har markeret, at de ønsker at deltage i de drøftelser, og når de er ført til ende, så vil regeringen fremsætte et forslag.
Det er jo lige før, at der bliver fremsat lovforslag om en ny udligningsreform.
Vi kan nok alle sammen være enige om en ting, nemlig at når vi får en ny reform, hvor vores amtsråd bliver til regionsråd, stiller man borgerne ens med hensyn til den service, som regionerne fremover kan yde borgerne.
Jeg vil godt spørge ministeren: Er det ikke den overordnede mening med en ny udligningsreform, at de 5,5 million borgere, vi har i Danmark, bliver stillet rimelig ens?
Der var jo senest her i weekenden nogle artikler fremme om, hvordan sygdomme kan falde forskelligt ud, afhængig af hvor man bor, og der har vi haft det synspunkt, at der ikke skal være forskel på behandling, om man bor i Aalborg eller Ålsgårde.
Anderledes stiller det sig med kommunerne, som jo har en bred, bred, bred vifte af opgaver under deres vinger, og der handler det selvfølgelig om, at alle kommuner sikres et rimeligt, fair udgangspunkt for at kunne løse opgaverne.
Så det kan jeg bekræfte.